b'\n_START_ARTICLE_\nBerznyko vals\xc4\x8dius\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 tauta\xc2\xa0\xe2\x80\x93 jotvingiai. Nuo XIII-XIV a. iki 1795\xc2\xa0m. vals\xc4\x8dius priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Lenkijos Kongreso karalyst\xc4\x97s laikais vals\xc4\x8diaus teritorija priklaus\xc4\x97 Sein\xc5\xb3 apskri\xc4\x8diai, Suvalk\xc5\xb3 gubernijai. Pagal 1920\xc2\xa0m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Po karo iki 1925\xc2\xa0m. sausio 1 d. buvo Sein\xc5\xb3 apskrityje, v\xc4\x97liau iki II pasaulinio karo Suvalk\xc5\xb3 apskrityje. 1952\xc2\xa0m. liepos 1 d. vals\xc4\x8diuje buvo 26 kaimai. Vykdant Lenkijos vals\xc4\x8di\xc5\xb3 reform\xc4\x85 1954\xc2\xa0m. rugs\xc4\x97jo 29 d. vals\xc4\x8dius buvo panaikintas. 1973\xc2\xa0m. sausio 1 d. atk\xc5\xabrus vals\xc4\x8di\xc5\xb3 sistem\xc4\x85, vals\xc4\x8dius \xc4\xaf\xc4\x97jo \xc4\xaf Balstog\xc4\x97s vaivadijos Sein\xc5\xb3 apskrit\xc4\xaf. 1975\xc2\xa0m. bir\xc5\xbeelio 1 d. tapo Suvalk\xc5\xb3 vaivadijos dalimi. 1976\xc2\xa0m. liepos 1 d. vals\xc4\x8dius buvo panaikintas, o jo kaimai prijungti prie Sein\xc5\xb3 ir Gib\xc5\xb3 vals\xc4\x8di\xc5\xb3.'